Kampforbundet for Rød Sportsenhet

Kampforbundet for Rød Sportsenhet (KRS) (stiftet 1931, oppløst 1934) var en norsk, kommunistisk idrettsorganisasjon som brøt ut ifra Arbeidernes Idrettsforbund (AIF).

AIF var dominert av sosialdemokrater med sterke bånd til Arbeiderpartiet. Internasjonalt valgte likevel AIF å bli medlem av kommunist-dominerte Den røde sportsinternasjonale (RSI) istedenfor Den sosialistiske sportsinternasjonale (SASI).

I 1929 organiserte kommunistene i AIF seg i Den revolusjonære Idrettsopposisjon, og krevde en nærmere tilknytning til Norges Kommunistiske Parti. De ble nedstemt på AIFs landsmøte. Mindretallet nektet imidlertid å gi seg, og "kuppet" senere på året kretstingene i Bergen og Trøndelag, der kommunistene sto sterkt. Etter dette begynte AIF å ekskludere medlemmer som ikke rettet seg etter flertallet, mens RSI støttet idrettsopposisjonen og krevde at AIF skulle føye seg. AIF vedtok å melde seg ut av RSI på landsmøtet i mai 1931. Idrettsopposisjonen svarte med å danne sitt eget idrettsforbund, Kampforbundet for Rød Sportsenhet tilsluttet RSI.

AIF mistet i alt 22 idrettslag til Kampforbundet i 1931, av disse var 12 fra Bergen, 9 fra Trøndelag og 1 fra Oslo.Rolf Hofmo (1937): Folkeidrett: borgelig idrett, arbeideridrett, Tiden Norsk Forlag.
De 12 idrettslagene fra Bergen/Hordaland var sannsynligvis disse: , Sportsklubben Sparta, Sportsklubben Grane, Arbeidernes Turn & Idrettslag, Sportsklubben Rask (Fridalen), Sportsklubben Ulf (Damsgård), Bergen Arbeidersvømmeklubb, Sportsklubben Ready (Sandviken), Laksevåg Fotballag, Stats- og kommuneansattes Idrettslag (SKI), Tyssedal Atlet- og Idrettsforening og Odda Arbeideridrettslag.Johanne Grieg Kippenbroeck (1997): Klubben i våre hjerter. Historien om Idrettslaget Varegg, Bergen.

Trønderske medlemmer av Kampforbundet var bl.a. Trondheimsklubbene AIL, Djerv, Lyn, Ørnulf, Østbyens IL, Brått og Varg, pluss Thor fra Løkken.

Kampforbundet arrangerte sine egne "arbeidermesterskap" i konkurranse med AIF. Østbyens IL (Trondheim) vant "Arbeidermesterskapet" i fotball i 1931 etter å ha slått Grane (Bergen) 6-1 i finalen.
 (Bergen) og Lyn (Trondheim) møttes i finalen i 1932. Finalen i Bergen endte uavgjort 4-4. Lyn vant omkampen i Trondheim våren 1933 med 3-2.

Kampforbundet ble nedlagt i 1934 og dets medlemmer gikk inn i AIF igjen. På sitt meste hadde de 4-5.000 medlemmer, mens AIF i 1933 hadde 36.602 medlemmer fordelt på 388 lag.

Referanser

Kategori:Norske idrettsforbund
Kategori:Kommunisme i Norge
Kategori:Organisasjoner etablert i 1931
Kategori:Opphør i 1934